тази информация, като използват образеца, установен в приложение I, в съответствие с указанията, дадени в приложение II.
 Член 4
 Оповестяване на информация относно използването на възможностите, предвидени в Директива 2009/138/ЕО
 При предоставянето на информацията, изисквана в член 31, параграф 2, буква г) от Директива 2009/138/ЕО, надзорните органи оповестяват тази информация, като използват образеца, установен в приложение III.
 Член 5
 Оповестяване на информация относно целите на надзора и неговите главни функции и дейности
 Надзорните органи предоставят информацията, която следва да бъде оповестена съгласно член 31, параграф 2, буква д) от Директива 2009/138/ЕО, в следните категории:
 a)
 цели на надзора;
 б)
 главни надзорни функции;
 в)
 основни области, в които се провеждат или се планират надзорни дейности.
 Член 6
 Обявяване на структурата на оповестяване на уебсайта на надзорния орган
 Когато надзорните органи публикуват онлайн информацията, посочена в член 31, параграф 2 от Директива 2009/138/ЕО, те следва да я представят в следните категории:
 a)
 „Законови, подзаконови и административни разпоредби и общи указания“ по отношение на изискването по член 31, параграф 2, буква а) от Директива 2009/138/ЕО;
 б)
 „Процес на надзорен преглед“ по отношение на изискването по член 31, параграф 2, буква б) от Директива 2009/138/ЕО;
 в)
 „Агрегирани статистически данни“ по отношение на изискването по член 31, параграф 2, буква в) от Директива 2009/138/ЕО;
 г)
 „Използване на възможностите, предвидени в Директива 2009/138/ЕО“ по отношение на изискването по член 31, параграф 2, буква г) от Директива 2009/138/ЕО;
 д)
 „Цели на надзора и неговите главни функции и дейности“ по отношение на изискването по член 31, параграф 2, буква д) от Директива 2009/138/ЕО.
 Член 7
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 декември 2015 година.
 За Комисията
 Председател
 Jean-Claude JUNCKER
 (1) ОВ L 335, 17.12.2009 г., стр. 1.
 (2) Регламент (ЕС) No 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение No 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).
 (3) Делегиран регламент (ЕС) 2015/35 на Комисията от 10 октомври 2014 г. за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).
 ПРИЛОЖЕНИЕ I
 ОБРАЗЦИ ЗА ОПОВЕСТЯВАНЕ НА АГРЕГИРАНИ СТАТИСТИЧЕСКИ ДАННИ
 Оповестяването на агрегираните статистически данни, посочени в член 3, се извършва посредством образци А, Б, В и Г по-долу.
 ОБРАЗЕЦ А ЗА ОПОВЕСТЯВАНЕ НА АГРЕГИРАНИ СТАТИСТИЧЕСКИ ДАННИ ПО ОТНОШЕНИЕ НА ЗАСТРАХОВАТЕЛНИТЕ И ПРЕЗАСТРАХОВАТЕЛНИТЕ ПРЕДПРИЯТИЯ, КОИТО СА ОБЕКТ НА НАДЗОР СЪГЛАСНО ДИРЕКТИВА 2009/138/ЕО
 Поле No
 Позиция
 31.12.(x-4)
 31.12.(x-3)
 31.12.(x-2)
 31.12.(x-1)
 Всички застрахователни и презастрахователни предприятия
 Животозастрахователни предприятия
 Общозастрахователни предприятия
 Застрахователни предприятия, които извършват едновременно животозастрахователна и общозастрахователна дейност
 Презастрахователни предприятия
 Всички застрахователни и презастрахователни предприятия
 Животозастрахователни предприятия
 Общозастрахователни предприятия
 Застрахователни предприятия, които извършват едновременно животозастрахователна